Thor Hiorth Schøyen

Thor Hiorth Schøyen (født 1. mai 1885 i Kristiania, død 6. juni 1961) var en norsk  entomolog. Han var ansatt som  konservator ved Zoologisk museum i Oslo. Senere, i 1913, som statsentomolog ved Statens plantevern, en stilling han hadde i 42 år.  Han underviste ved Norges landbrukshøgskole fra 1910 til 1950. Han var også en sentral person i Norsk Entomologisk forening ble medlem i 1905, året etter at foreningen ble stiftet. For sin innsats ble han hedret med Kongens fortjenstmedalje i gull.
Thor Hiorth Schøyen ble tidlig interessert i naturen og insekter og studerte zoologi ved Universitetet i Oslo.  Han er omtalt som …  en stillfaren mann, elskverdig og hjelpsom, uten fordommer. Han hadde allsidige interesser og var en gentleman i all sin ferd.  Han er sønn av entomologen Wilhelm Maribo Schøyen.


== Zoologisk museum ==
Han var den første som ble ansatt som  konservator ved Zoologisk museum i Oslo, i 1908. Han var med å flytte insektsamlingen til museets nye bygninger på Tøyen. Han fikk også utstilt en del av samlingen.
Thor Hiorth Schøyen var sekretær for det 4de nordiske etomologimøtet i 1933.


=== Statsentomolog ===
Thor Hiorth Schøyen overtok i 1913, etter sin far stillingen som statsentomolog. De første årene var mykologi inkludert i stillingen, men 1919 ble det opprettet en annen (egen) stilling som stasmykolog. Han var uten kontorhjelp og besvarte årlig hundrevis av forespørsler om skadedyr og soppsykdommer. Han hadde også mange tjenestereiser i Norge. Først i 1939 fikk han en vitenskapelig assistent. Han ble leder for zoologisk avdeling ved Statens plantevern i 1942 og administrativ leder for hele instituttet i 1955. Tilsammen var han statsentomolog i 42 år.
Som statsentomolog arbeidet han særlig med problemstillinger omkring skadeinsekter.


== Norsk Entomologisk Forening ==
Thor Hiorth Schøyen var en sentral person i Norsk Entomologisk forening ble medlem i 1905, året etter at foreningen ble stiftet. Han var styremedlem fra 1921 til 1932.  Han hadde redaktøransvar for Norsk entomologisk tidsskrift fra 1933 til 1952.


== Utmerkelser ==
Thor Hiorth Schøyen ble i 1935 kalt til korresponderende medlem av Suomen Hyönteistieteellinen Seura, Helsingfors. I 1956 ble han hedret med Kongens fortjenstmedalje i gull.  Han ble utnevnt som æresmedlem i Det Norske Hageselskap i 1958.


== Forfatteren ==
Thor Hiorth Schøyen har skrevet en rekke publikasjoner, mange var såkalte populærvitenskapelige artikler om skadedyr i landbruk og skogbruk.  Som statsentomolog har ga han ut en rekke vitenskapelige publikasjoner om sitt fagområde. Mest betydningsfull er hans beretninger, som kom med 2-3 års mellomrom. Disse inneholdt en rekke opplysninger om insekter i Norge, både funn av nye arter og interessante biologiske observasjoner.


=== Bibliografi ===
Jac Fjelddalen gir (trolig) en fullstendig oversikt, i nekrologen – pdf-fil


== Referanser ==


== Litteratur ==
Broch, Hjalmar. 1954. Zoologiens historie i Norge. Til annen verdenskrig. Akademisk forlag, Oslo. 156 sider.
Fjelddalen, Jac. 1961. T.H. Schøyen in memorariam. Norsk Entomologisk Tidsskrift  11. Side 287-291.
Natvig. L.R. 1960. Oversikt over entomologien i Norge gjennom 200 år. Fauna nr. 13. Side 57-71.
Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8


== Eksterne lenker ==
Norsk entomologisk forening – for deg som vil lære mer om insekter.
Fjelddalen, Jac. 1961. T.H. Schøyen in memorariam. Norsk Entomologisk Tidsskrift  11. Side 287-291. pdf-fil (nekrolog)